Nikolay Bogdanov-Belsky

Si Nikolay Petrovich Bogdanov-Belsky (; 1868–1945) sarong Rusong pintor. 

Buhay
Si Bogdanov-Belsky namundag sa baryo nin Shitiki sa Smolensk Governorate kan 1868. Nag'adal siya nin arte sa Semyon Rachinsky fine art school, asin icon-painting sa Troitse-Sergiyeva Lavra kan 1883, modernong pagpinta sa Moscow School of Painting, Sculpture and Architecture kan 1884 sundo 1889, asin man sa Imperial Academy of Arts sa St. Petersburg poon 1894 abot 1895. Siya nagtrabaho asin nag'adal sa iba pa man na mga pribadong studio sa Paris kan mga 1890.

Si Bogdanov-Belsky aktibo sa St. Petersburg. Makalihis an 1921, siya nagtrabaho na sana sa Riga, Latvia. Siya nagin myembro kan magkapirang mga prominenteng kasararoan arog kan Peredvizhniki poon 1895, asin sa Arkhip Kuindzhi Society poon 1909 (kun saen siya kagtugdas na myembro asin pamayo poon 1913 abot 1918).

Si Bogdanov-Belsky nagpipinta kadaklan mga inaapod na genre paintings, orog na kan mga aki nin mga pobre, mga portrait, asin mga impresyonistikong mga ta'nawon. Siya nagin akademiko kan 1903. Aktibo siyang myembro kan Academy of Arts kan 1914. Sinasabing Realist art daa dai pig'uuyonan kan Unyon Sobyet kaya siya naghubo' sa Riga kan 1921. Resulta kan Pagsasakop kan mga Estadong Baltik kan Sobyet, si Bogdanov-Belsky nagbalyo sa Berlin. Siya nabawian-buhay kan Pebrero 19, 1945 huli kan mga pagbobomba kan Pwersa Alyado. Siya ilinubong sa Berlin-Tegel Russian Orthodox Cemetery.

Siya kaapil man sa Rusong Fraternitas Arctica sa Riga.

Mga piling pinta

Hilnga man
 Lista kan mga Rusong artista

Toltolan

Mga panluwas na takod
ArtFira

Kategorya:Ika-19ng siglong mga pintor sa Imperyo Ruso
Kategorya:Mga lalaking Rusong pintor
Kategorya:Ika-20ng siglong mga Rusong pintor
Kategorya:Mga 1868 na kamundagan
Kategorya:Mga 1945 na kagadanan
Kategorya:Mga Lubos na Myembro kan Imperial Academy of Arts
Kategorya:Peredvizhniki
Kategorya:Mga syudadanong Sobyet nagadan kan Ikaduwang Gerang Pankinaban